प्रणाम आ जय भोजपुरी
चली इयाद कईल जाउ की हमनी के भोजपुरी मे काथि काथि खातिर भोजपुरी गीत गावल जाला , जईसे चईता बा चईत महिना खातिर , फाग बा फागुन खातिर , बियाह मे कई गो रस्म खातिर गीत बा ,बिरह के गीत बा निर्गुण बा आ अईसन औरि कई गो चीजन खातिर भोजपुरी लोकगीत बावे ।
चली त फेरु रउवा लोग के अगर मन परत बा आ जवन भी जानकारी बा वोह के लिखल जाउ , आ अगर गीत मालुम होखे त वोह गीत के लिखल जाउ , भले दु लाईन ही लिखाउ ।
चुकि 8000 से बेसी के संख्या मे बहुत लोग अईसन बा जेकरा सब मालुम ना होई ( हमरा खुदे नईखे ) त चली एक दुसरा के भोजपुरी लोकगीतन के बारे मे जानकारी दिहल जाउ जवना से सब लोगन के खांटी भोजपुरी से परिचय होखे ।
हम एतना त जानत बानी की हमनी के लोकगीत लगभग हर चीजन खातिर बा आ बस हमनी के कोशिश वोही हर चीज के जाने के बा , त आई जानल जाउ कुछ अपना भोजपुरी लोकगीतन के आ बकिया लोगन के भी परिचय करावल जाउ ।
आई भोजपुरी खातिर कुछ कईल जाउ !
जय भोजपुरी
सादर धन्यवाद !
नोट - एजुगा रस्म पे बहस नईखे करे के आ वोह खातिर शशि भाई जिन्दाबाद बानी ! बाकि जानकारी खातिर ई विषय के शुरु कईनी हा !
Tags: जय, भोजपुरी, लोकगीत
-
▶ Reply to This
mai_Deva bho_Deva bho_Deva bho_Deva bho_Deva bho_Deva bho_Deva mar_Deva bho_Deva bho_Deva unk eng_Latn